जानकारी के मुताबिक मप्र वक्फ बोर्ड से संबद्ध करीब 17 वक्फों को विकास के लिए सेंट्रल वक्फ काउंसिल ने कर्ज दिया था। इनमें से करीब 9 वक्फों ने ऋण की राशि वापस कर दी है, लेकिन 8 वक्फों से अब भी वसूली करना बाकी है। बार-बार के तगादों और पत्र व्यवहार के बाद भी इन कमेटियों ने लोन की राशि अदा नहीं की है। गौरतलब है कि इन बकायादारों से वसूली के लिए कौंसिल का एक प्रतिनिधि मंडल नवंबर 2017 में भोपाल आया था। इस दौरान इन सभी बकायादारों को बुलाकर सेटमेंट या रकम अदायगी करने के लिए कहा गया था लेकिन 8 कमेटियों के पदाधिकारियों ने इस बैठक में पहुंचने में रुचि ही नहीं दिखाई और न ही न पहुंचने की कोई वाजिब वजह या सूचना ही केन्द्रीय कमेटी को दी।